ЛЕТОПИС 2017. ГОДИНА
 
Савиндан – 27. 01. 2017. 
Дан великог српског просветитеља и празник у коме се обележава живот дело Светог Саве у нашој школи започео је звуцима црквених звона и литургијом у цркви, којој су присуствовали ученици наше школе. 
 
Ломљењем славског колача уз жито и Светосавску химну, настављено је свечано обележавање школске славе у просторијама школе. 
Ученици млађих разреда су извели пригодан програм, рециталом и низом песама посвећених првом учитељу и оснивачу српских школа и наше духовности-Светом Сави. 
Централни део програма су отвориле две ученице старијих разреда поздравним говором. а затим су наступили ученици старијих разреда који су извели драмски комад „Најдрагоценији бисер“. 
Уз музичку пратњу је наступила ученица Бојана Тодоровић са песмом „Расти, расти“… Потом се група ученика млађих разреда представила рециталом „Свети Сава“ и хорском песмом „Ко удара тако позно“. Програм је завршен извођењем фолклорне игре ученика млађих разреда. Приредба је визуелно употпуњена оригиналном сценографијом и костимима који су били посебно припремљени за ову прославу. Приказани програм наишао је на бројне похвале колега, родитеља и бројних гостију који су тај дан били на школској слави. 
Васкршњи базар
У холу наше школе од 26. марта 2017. године почео је Васкршнњи базар. који је трајао до краја седмице. 
Као и сваке године већ традиционално, организована је продајна изложба ликовне и моделарске радионице на тему празника-Васкрса. Изложени су креативни радови ученика млађих и старијих разреда, као и радови ученика из продуженог боравка. 
Празнични дух се одмах осетио. Деца и наставници су после часова уживали у разгледању изложених предмета, али и у куповини оних који су им се највише допал
Организатори базара су учитељице и наставник ликовне секције. 
 
 Осмомартовска приредба
 
У сали матичне школе ученици су одржали свечану приредбу поводом Осмог марта. Приредба је садржала рецитале, песме, кратке представе игроказе и ритмичке игре. 
Динамичан програм употпуњен креативним костимима и сценографијом привукао је
посебну пажњу гледалаца-мама, наставника, ученика и других многобројних гостију. 
За овај радостан празник ученици су изненадили мајке честиткама и разним поклончићима које су сами правили са пуно љубави. За време трајања приредбе ученици
су употпунили изненађење видео презентацијом која је садржала ученичке слике и поруке
и поруке мајкама. Приредба је испунила очекивања присутних родитеља, ђака, учесника приредбе, као и организатора. Наставници организатори су Бранка Јоковић, Драгана
Обрадовић и Сања Славковић. 
 
 
ДАН ШКОЛЕ
 
На велики празник Светог Ћирила и Методија, 24. маја наша школа свечано је обележила свој дан. У нашим срцима узбуђење је расло од самог јутра. Имали смо част да у преподневним сатима уживамо у дружењу са пензионерима. Затим је фудбалски клуб ученика старијих разреда одиграо пријатељску утакмицу са фудбалским клубом у ОШ „Бранко Радичевић“ из Штавља. Културно уметничким програмом, који је уследио после тога, ученици млађих и старијих разреда уз помоћ наставника учинили су овај дан посебно лепим. Представили су се хорским извођењем две песме, ритмичком игром, песмом Школа, драмским извођењем текста Ау, што је школа згодна, који је уједно и слоган приредбеНаши најмлађи другари из предшколске групе и мешовите групе вртића извели су игру Успорите поред школе. У нашу приредбу уврстили смо и четири ученице из ОШ „Бранко Радичевић“из Штавља које су се представиле песмом „Каранфил се на пут спрема“. Посетиоци су могли да уживају и у песми ученика на Енглеском језику, стиховима ученика на Словеначком и Македонском језику. Сценографија и костими ученика су на изузетно креативан начин својом посебношћу употпунили програм. 
 
 
ВИДОВДАН
На Видовдан, 28. јуна, у нашој школи је одржана приредба, као и свечана додела сведочанстава, којој су присуствовали директор школе, наставници и ученици као и родитељи ученика. Видовдан је велики црквени празник и важан дан у српској историји тако да смо приредбу започели у том духу. Звуци трубе најавили су почетак програма. Трубачки дует су извели Марко Луковић, ученик 3. разреда и Никола Чопица, ученик 4. разреда. Њихов наступ су употпунили ученици млађих разреда који су сценом прошетали у народној ношњи. Песмом Ој, Косово, Косово представила се и ученица 7. рзреда, Бојана Тодоровић. 
 
Видовдан, већ традиционално, најављује и крај школске године. Ученици млађих разреда су се у наставку приредбе потрудили да покажу и своје глумачке способности. Извели су скеч Азбука и драмски текст Побуна у библиотеци. 
Први део програма завршили смо уз текстове једне брзе и веселе песме, коју су уз плесну корографију извеле ученице старијих разреда. 
У другом делу приредбе, краћом презентацијом, направили смо ретроспективу на све оно што смо радили и остварили у току ове школске године. У улози водитеља биле суу ученице7. разреда Тамара Луковић и Вишња Јовановић. Присутни су на платну могли да виде и слике које су пратиле текст. Са поносом можемо рећи да смо били и те како вредни. Најпре смо 1. септембра приредбом дочекали ђаке прваке. а почетком октобра уз разноврстан садржај обележили и Дечију недељу. Одржали смо током школске године шест приредби, учествовали на Међуокружној олимпијади у Приликама, остварили бројне награде на школским такмичењима. 
Презентацију смо завршили речима, које су уједно и слоган приредбе: И на крају свих крајева је неки нови почетак… зато у некојновој причи видимо се 1. септембра. 
Присутнима се обратио и директор школе, а потом је уследила и свечана додела сведочанстава и књига за одличне ученике. Додељена је и Вукова диплома ученику Милошу Доловићу. После тога су одржани родитељски састанци на којима су подељене ђачке књижице. 
Реализатори приредбе су: Бранка Јоковић, Марина Луковић, Драгана Обрадовић и Сања Славковић. 
ЛЕТОПИС 2018. ГОДИНА
8. МАРТ
У нашој школи изведена је приредба поводом Дана жена. После приредбе ученици су присутним дамама уручили честитке поклоне,које су на часовима ликовне културе правили са много љубави. 
17. март
У ОШ,,Котража“одржано је општинско такмичење из историје. Пласирала се ученица 5. разреда Нада Станишић. 
26. март-У холу школе почела је изложба Васкршњи базар. 
28. март-Одржано је школско такмичење,,Шта знаш о саобраћају“. 
30. март-Реализовано је путовање наставника у Охрид. 
18. април- Драмска група,,Најтеатар“извела је драмски комад,,О штетности дувана“,ком су присуствовали ученици млађих разреда са својим учитељицама. 
13. и 14. април-одржан је пробни завршни испит у 8. разреду. 
19. април- Одржана су Одељенска већа разредне наставе. 
20. април- Одржана су Одељенска већа предметне наставе. 
21. април- Одржано је општинско такмичење,,Шта знаш о саобраћају“
25. април- Одржано је Наставничко веће. 
28. април- Одржано је окружно такмичење из географије. Наша школа је била добар домаћин великом броју ученика и наставника(141 ученик и 25 наставника). 
 
 2. и 3. мај– Реализована је екскурзија старијих разреда,са путним правцем Котража-Ужице-Перућац-Златибор-Ужице-Нова Варош-Златибор-Ужице-Пожега-Златибор. На екскурзију је ишло 45 ученика. Ученици су изразили жељу да у школи направе пано са фотографијама са екскурзије и коментарима. 
8. мај-реализовано је национално тестирање у 8. разреду. 
11. мај- Одржан је крос РТС-а У 10 часова. 
 
24. мај- Свечано је обележен Дан школе. Били смо домаћини нашим драгим гостима: бившим радницима,представницима Општине,локалне средине,школске управе и других школа. Изведен је пригодан програм под слоганом,,Школски времеплов“у комсу учествовали ученици од првог до осмог разреда,као и предшколци. Програм је почео сценским наступом кроз драмски комад,,Шешир професора Косте Вујића“,,,Лајање на звезде“,,,Смешна страна савремене школе“. Прати га и музички део са хором,фолклором и плесом. Дружење је настављено на свечаном ручку у ведром расположењу. 
29. мај- Реализован је једнодневни излет за малађе разреде,на релацији Котража-Ужице-Сирогојно-Милешева-Котража. Ученици су посетили хидро-централу у жице,етно-село,Старо село(Сирогојно)и манастир Милешеву. 
26. и 27. мај- Наша школа је учествовала на десетој Међуокружној Олимпијади,одржаној у ОШ,,Јездимир Трипковић“у Латвици. Ученици из четири школе(Котража,Латвица,Прилике и Карани)су се такмичили у 11 дисциплина. Титулу најбољих понеле су екипе из Котраже са разликом од 95 бодова. Друго место је освојила екипа из Латвице,а треће и четврто место припали су Каранима и Приликама. 
28. јун- На Видовдан,у нашој школи је одржана приредба под слоганом,,Лето је пред нама“. Ученици су се представили драмским текстом,,Велико свадбено весеље“. Хор је извео песму,,Четири годишња доба“. 
После приредбе уследила је свечана додела књига и сведочанстава. После тога,одељенске старешине су одржале родитељске састанке на којима су подељене ђачке књижице. 
 
3. септембар– Почела је нова школска година. Приређен је свечани дочек нашим првацима. Изведена је мини-приредба и пожелели смо нашим малим другарима срећан и успешан почетак школовања. 
 
ЛЕТОПИС 2019/2020. ГОДИНА
27. 10. 2019. – Седница Наставничког већа
Обележен је Европски дан језика у нашој школи. Ученице петог и осмог разреда-Марија Бојовић,Данијела Самарџић,Дуња Вујичић,Милица Филиповић,Наташа Филиповић,Јована Милинковић,Јелена Маринковић,Милица Вукићевић,Марија Самарџић и Мина Луковић,припремиле су текст о значају и циљевима страних језика,као и о лепоти нашег језика. 
У забавно-едукативној радионици ученици су се такмичили у решавању квиза из области културе,спорта,музике,историје и знаменитости земаља чије језике уче. 
-Седница Наставничког већа
 
Дечија недеља
Први дан-Отварање Дечије недеље
Под слоганом,,Да право свако-дете ужива лако“,7. октобра отворена је Дечија недеља у нашој школи. 
Ученици млађих разреда су се подсетили значаја обележавања Дечије недеље. Подсетили смо се и Конвенције о правима детета,која обележава,ове године,30 година постојања. 
Наши ученици су припремили јесење листиће,различитих облика,али исте боје,која је представљала боју одељенске заједнице. На листићу је сваки ученик имао прилику да напише или нацрта неко своје право,а затим га прочита и укаже на важност баш тог права. 
Жути,црвени,наран асти изелени листићи са дечијим правима су украсили,,дрво права које смо изложили у холу школе. 
Дечија недеља-други дан
Ученицима је презентована Конвенција о правима детета. После презентације прочитана је и бајка,, Ивица и Марица и представљен,,Буквар дечјих права. Ученици су препознавали различите облике насиља. 
Трећи дан Дечије недеље
Посетили смо Културни центар у Гучи и гледали представу,,Потрага за крилима. Деци је, овом игром,поручено да су крила у њима,њиховој машти, а не у нереалним и материјалним вредностима. У Центру за културу ученицису посетили и библиотеку где су уживали у казивању стихова завичајног песника Николе Стојић. 
Дечија недеља-четврти дан
Данас је организован Јесењи карневал. Ученици млађих разреда уз помоћ родитеља су направили маштовите моделе од лишћа и јесењих плодова. Заједно са учитељима,прошетали су местом носећи транспаренте са дечијим правима. 
Пети дан Дечије недеље
У оквиру Дечије недеље посетили су нас наставници и ученици ОШ,,Горачићи. Ученици су се дружили у игри Између две ватре, а затим су присуствовали часовима географије и биологије. Играли су се Земљописа,учествовали у групном облику рада иквизу,дружили се и боље упознали са својим вршњацима. Навеселији део су биле Игре без граница. Ученици су се такмичили у старим,заборављеним играма ношење јаја у кашикама,скакање у аковима. 
Заједничка фотографија је остала као успомена на дивно дружење,а мали поклони знак пажње и пријатељства. Пожелели смо да ови сусрети постану традиција. 
27. 11. 2019. Обележен Дан детета
Ученици су кроз причу,песму,цртеж говорили о дечијим правима и тешким условима у којима живи много деце. Исказане су жеље за срећно детињство све деце. 
16. 12. 2019. Унашој школи обележен је Дан библиотекара. Ученица Мина Луковић је позвала на дружење са књигом уводним стиховима о лепоти читања. У веселом дијалогу са ученицима млађих разреда указала је на важност читања. Најмлађи ученици говорили су наслове омиљених књига и исказали одушевљење светом књиге и маште. Реализатори Јавног часа били су: наставник Српског језика Драгана Вуксановић,наставници разредне наставе: Драгана Обрадовић,Јела Дуканац,Татјана Рајковић,Маја Радић. 
27. 12. 2019. – Последњи радни дан у овој календарској години,а завршен је и Новогодишњи базар на ком су биле изложене честитке,као и разни украси израђени на секцијама и у продуженом боравку. 
2019. испратили смо и пригодном Новогодишњом приредбом. 
27. јануар – У нашој школи прослављен је Савиндан. После хорског извођења химне Светом Сави,приступило се сечењу славског колача,а потом су наши ученици извели пригодан програм у част Светог Саве. 
28. јануар – Одржано је школско такмичење из француског језика. 
30. јануар – Одржано је школско такмичење из енглеског језика. 
4. 02. 2020. – Одржана седница Наставничког већа. 
 
Летопис 2020/2021. 
16. 03. 2020. Почела је настава на даљину. Настава се није реализовала у школским условима због убрзаног ширења вируса ковид-19. Све школске активности одвијале су се онлајн. 
. 24. 05. 2020. Поводом Дана школе реализована је онлајн приредба. Ученици су рецитовали,изводили скечеве са мотивима игара,детињства. 
28. 06. 2020. На Видовдан одржани су посебни родитељски састанци. Ученицима су подељене књижице и сведочанства о завршеном разреду. Одлични ученици су награђени књигом. 
1. 09. 2020. Настава се реализује у школи. Часови трају 30 минута. Свакодневно се предузимају прописане епидемиолошке мере у циљу спречавања заразне болести. 
25. 09. 2020. Европски дан језика обележен је Квизом знања за наставнике. 
Од 05. 10. 2020. до 10. 10. 2020. -Дечја недеља
Ове године реализована је под слоганом Подељена срећа два пута је већа. 
Ученици су се кроз разноврсне активности подсетили дечјих права,племенитости,лепоте игре и дружења. 
Понедељак: Отварање Дечје недеље
Уторак: Игре без граница
Среда: Дан за дружење-поклон за друга
Четвртак: Дан за креативност
Петак: Затварање Дечје недеље
На крају Дечје недеље одржан је кратак програм на тему дечјих права,обавеза,пријатељства. 
Током новембра и децембра учитељи наше школе(Јела Дуканац,Марина Луковић,Драгана Обрадовић, Данка Пртењак,Татјана Рајковић)су припремали и снимали часове-пет часова математике за други разред. Часови се налазе на РТС Планети и платформи Моја школа. 
26. 11. 2020. Настава се реализују на даљину због повећаног броја оболелих од вируса ковида-19. Ученици млађих разреда похађају наставу у школи. 
Поводом новогодишњих празника ученици су у холу школе украсили јелку,правили разне украсе и новогодишње честитке. 
19. 01. 2021. Настава се поново реализује у школи. 
27. 01. 2021. Школска слава-Свети Сава. Савиндан је обележен сечењем славског колача и уређењем паноа. 
5. 02. 2021. Одржано Школско такмичење из математике. 
28. 02. 2021. Одржан Јавни час,,Читајмо гласно“. Ученици млађих и старијих разреда су изражајно читали и рецитовали прозна и поетска дела. Акцију је покренуло Министарство просвете у циљу развијања читалачких навика и љубави према писаној речи. 
08. 03. 2021. Обележен Дан жена. Ученици млађих разреда су правили честитке за маме,а у продуженом боравку писали су стихове посвећене мамама и свим женама. 
22. 04. 2021. Обележен Дан планете земље. Учитељица Марина Луковић је приказала видео о значају очувања здраве природне средине. Уређени су панои са истим мотивима. 
Поводом Васкрса организован је Васкршњи базар. Ученици су израдили честитке и украсне предмете са мотивима Васкрса. 
24. 05. 2021. Празник посвећен Светом Ћирилу и Методију. Поводом празника и Дана школе одржана је онлајн приредба. Ученици су говорили стихове,драмске текстове о школи,другарству и лепоти заједничког одрастања. 
И ове године изашао је Школски лист,,Мајско звонце“. У изради часописа учествовали су ученици уз помоћ наставника. 
28. 06. 2021. На Видовдан су одржани родитељски састанци. Најбољи ученици су награђени књигама. 

Летопис 2021/2022.
01. 09. 2021. Првог дана нове школске године приређен је дочек нашим најмлађим ђацима. Ученици другог разреда су припремили краћи програм и на тај начин пожелели добродошлицу првацима. Учитељица Јела Дуканац је пожелела срећан почетак школовања својој новој генерацији ђака. 
26. 09. 2021. Дана26. 09. 2021. обележен је Дан европских језика. 
Наставници српског и енглеског језика одржали су радионицу Рука пријатељства. 
У занимљивом драмском дијалогу Друг другу ученици су приказали сусрет са непознатим вршњаком. Писане су поруке упућене далеким,непознатим пријатељима. Ученицима је указано на значај ширења пријатељства између људи различитих култура,нација. 
У холу школе су изложени хамери на српском и енглеском језику са порукама и жељама о миру,пријатељству,значају превазилажења предрасуда. 
Октобар 2021. У периоду од 4. до 10. октобра обележена је Дечја недеља под слоганом,,Дете је дете да га волите и разумете“. Циљ обележавања био је да се истакну права и потребе деце,али и да се укаже на одговорност околине за њихово одрастање. 
Ученици млађих разреда обележили су недељу посвећену деци кроз разне активности: 
– понедељак: отварање Дечје недеље;
-уторак: промоција нове књиге песама,,Трапавко“младе песникиње Катарине Тодоровић;
-среда: Дан за доброту;
-четвртак: Игре без граница;
-петак: Јесењи карневал и затварање Дечје недеље. 
Ученици 5. и 6. разреда који похађају Литерарну секцију и наставу Грађанског васпитања реализовали су радионицу на тему Рука пријатељства. 
Током трајања Дечје недеље ученици наше школе су активно учествовали у свим манифестацијама чији је циљ афирмација њиховог знања и способности,а уз помоћ наставника и родитеља. 
Децембар 2021. – Последња седмица у децембру у децембру обележена је празнично. Млађи разреди су правили честитке које су изложене на базару. Реализована је приредба са мотивима новогодишњих празника. 
Јануар 2022. – У част првог српског светитеља и просветитеља 27. јануарa организовано је сечење славског колача. Млађи разреди извели су краћи програм посвећен Светом Сави. 
Фебруар 2022. – Одржано је такмичење из математике у ОШ,,Академик Миленко Шушић“где су наши ученици остварили резултате. 
Ученица трећег разреда Ивона Радосављевић је добила похвалу. Ученице четвртог разреда Неда Вујичић и Маријана Мечанин освојиле су треће место,као и ученик петог разреда Вељко Лазаревић. 
24. 02. 2022. У оквиру пројекта,,Засади дрво“ученици првог разреда су у дворишту школе посадили саднице белог бора. Овај пројекат је највећа републичка акција садње стабала у Србији и има за циљ очување здраве животне средине. 
24. 5. 2022. Ове године смо прославили важан јубилеј-200 година од почетка рада прве школе у Котражи. Мото јубилеја је,,Малим корацима,кроз два века“. Према доступним историјским подацима, долази се до закључка да постојање школе датира још из 1793. што је
чини најстаријом школом у. Драгачеву, па и шире. Током целе седмице, кроз разноврсне
активности,обележили смо два века писмености. 
Понедељак: Ученици старијих разреда су изводили огледе из физике, географије и биологије. 
Уторак: Одржана је свечана приредба. Свечаност је отворио
трубачки оркестар Марка Трнавца. Свечаности су присуствовали представници МПНТР, локална самоуправа, директори, пензионери, родитељи, бивши ученици… Уживали смо у занимљивој представи о светитељима и просветитељима Ћирилу и Методију. Представа је праћена музичким комадима које је изводио школски хор, уз инструменталну пратњу наставника музичке културе Слободана Сретеновића. 
Програм је завршен фолклорним играма КУД,,Абрашевић“ из Гуче и песмом трубачког оркестра,,Драгачевски подмладак“ у коме свирају и наши ученици. 
Представу је припремила наставница српског језика Ангелина Икодиновић, а плесне тачке наставници разредне наставе: Марина Луковић, Бранка Јоковић и Драгана Обрадовић. 
Среда: У госте нам је дошао песник Недељко Попадић, уредница часописа,,Витез“ Мила Мутавџић и афористичар Раде Ђерковић. Песник се представио својим стваралаштвом и анегдотама из биографије. Ученици су рецитовали његове стихове, а афористичар Раде је присутне насмејао својим афоризмима. 
Четвртак: Одржано је такмичење у старим, заборављеним,
традиционалним дечјим играма(млађи разреди) и такмичење у фудбалу(старији разреди). Учествовале су екипе из Виче, Котраже, Каоне, Лучана и Штавља. 
Петак: Одржан је Квиз знања. Учествовале су четири школе: Вича, Лучани, Каона и Котража. 
Ученици шестог и седмог разреда су показали знање у играма Спојнице, Избаци уљеза, Питалице, Ко зна зна, Загонетна личност и Асоцијације. Питања су била из српског језика, историје, биологије, географије, физике. 
Сви учесници квиза су добили похвалнице, а књигама о српским великанима су награђени такмичари ОШ,,Котража“,који су освојили прво место. 
27.,28. И 29. 6. 2022. одржан је Завршни испит у Средњој школи,, Драгачево“. Завршни испит није одржан у матичним школама из безбедоносних разлога. Ученици су полагали
Завршни испит из српског језика и књижевности, математике и комбиновани тест(физика, географија, историја, хемија и биологија). 
1. 7. 2022. Одржани су родитељски састанци. Ученицима и
родитељима су подељене ђачке књижице, сведочанства, а књиге добитнице одличним ученицима. 
ЛЕТОПИС 2022/2023. 
 
 1. септембар – Ученици другог разреда су припремили приредбу у част нових првака. Стиховима,песмом,игром пожелели су им много среће,успеха и радости у будућим школским данима. 
 26. септембар – Европски дан језика – Водитељи Милица Филиповић и Данијел Герзић су у уводном делу истакли значај познавања језика. Ученици су припремили стихове, брзалице, загонетке, бројеве и занимљивости на српском, француском, енглеском, италијанском, шпанском, немачком, чешком, руском и грчком језику, поздравили нас, представили се и захвалили на неколико језика. Посебно занимљиво било је у квизу знања,који је водила ученица осмог разреда Јелена Маринковић. Ученици су показали такмичарски дух и знање о европским језицима. За крај, ученице петог разреда су припремиле виртуелно путовање у Париз, где су показале изузетну креативност. 
Октобар 2022. године – Под слоганом,,Шта детету треба да расте до неба“ започела је још једна недеља посвећена деци. Реализоване су разне активности у којима су ученици исказали знање, мишљење, таленте и вештине. Први дан је отворен пригодним писменим саставима на тему Дечје недеље. Говорено је о потребама деце, правима, али и обавезама. Ученици првог разреда су примљени у Дечји савез, подељени су им беџеви. Ученици млађих разреда су се дружили са завичајном сликарком Снежаном Костић. Организована је сликарска радионица на којој су деца показала маштовитост,креативност. Присуствовали смо дечијој представи,,Весели кловнови“, која је одржана у Дому културе у Гучи. Ученици матичне школе и ученици ИО У Горњем Дупцу су ишли у посету другарима у ИО У Вучковици. Организовано је лепо дружење, али и такмичење. Сви ученици су показали такмичарски дух и активно учествовали у старим спортским играма. Посетили смо фабрику пелета,,Биотерм“. Последњи дан Дечје недеље је дан за поклоне,,Друг-другу“. 
16. новембар – Дан толеранције – Ученици млађих разреда и њихови учитељи реализовали су радионицу посвећену толеранцији. Разговарали су о значењу и значају речи толеранција. Истакнут је значај прихваћања и поштовања других. Закључено је да сва људска бића имају право да живе и остварују своја права без обзира на социјални положај, физички изглед. Ученици првог разреда су илустровали толеранцију и затим анализирали своје радове. Други разред је израдио групни пано са темом,,Будимо толерантни“. Ученици трећег разреда су украсили свако слово речи толеранција и написали стихове о толеранцији. Четвртаци су показали,,Рам толеранције“који је садржао појмове: хуманост,емпатија,давање,саосећање,разумевање,помоћ, пријатељство, поштовање, уважавање. Ученици ИО су кроз своја искуства причали о толеранцији,емпатији,ненасиљу,помоћи. Ликовним радовима су украсили школски пано. Сви ученици су схватили да треба да уважавају једни друге,поштују, помажу и да буду толерантни. 
20. новембар – Међународни дан детета – У уводном делу Јавног часа ученица седмог разреда Николина Миљић указала је на значај испуњавања обавеза друштва према деци, као и на актуелне проблеме са којима се деца суочавају. Крoз занимљив дијалог, најмлађи су говорили о правима деце. Истакнут је значај дечијих права,али и обавеза које из тих права произилазе. Ученици млађих и старијих разреда су читали саставе са темама из дечијег света, маште, рецитовали песме о чудесном свету детињства. Неки ученици су рецитовали своје стихове о деци. Прваци су нас развеселили песмом Деца су украс света. Заједно смо путовали понесени маштом и пожелели да свако дете живи срећно. 
новембар 2022. године – Реализована је радионица посвећена Душану Радовићу. Ученици су говорили о стваралаштву познатог песника, читали песме и прозне саставе написане на основу песама и прича познатог песника. Најмлађи ученици су илустровали песме и приче, смешне речи, приказивали сцене и ликове из његових дела. 
децембар 2022 године. –Уређивали смо ентеријер библиотеке. Библиотеке је окречена, унутрашњост обогаћена новим садржајима. Планирано је да се у библиотеци поред редовних активности реализују и додатни садржаји у којима ће ученици, уз рачунаре, проналазити садржаје из наставе и ваннаставних активности. 
31. 12. 2022. године- Крајем децембра ученике је највише обрадовао Новогодишнњи базар. У холу школе организована је продајна изложба новогодишњих честитки и украса за јелку. У ИО Вучковица организована је новогодишња радионица у којима су учествовали ученици млађих разреда. 
Новогодишњу приредбу извели су ученици млађих разреда. Сви присутни су уживали посматрајући костимиране ученике како певају,рецитују,глуме. 
27. 01. 2023. Савиндан- Данас је у храму Св. Георгија одржана Светосавска литургија. У просторијама школе резан је славски колач. После тога ученици су извели драмски програм под називом,,Путевима Светог Саве“. Умузичком делу ученици су певали песме посвећене Светом Сави. Песмом,, Расти, расти мој зелени боре“ ученица 8. разреда Јелена Маринковић је одушевила све присутне. 
21. 02. 2023. године Одржан је Јавни час посвећен Међународном дану матерњег језика. У уводном делу часа, ученица седмог разреда Николина Миљић је говорила о историјским разлозима за обележавање дана матерњег језика. У нашем језику је све чешћа појава преузимања и дословног превођења страних речи и израз, посебно због развоја технологије. 
Први задатак за ученике је био да речи страног порекла замене речима српског језика. Кроз потрагу за решењима, дошли су до закључка да је наш језик богат и да треба избегавати непотребно и сувишно коришћење страних речи. Задатак сваког од нас је да чува и негује матерњи језик. 
У другом делу часа, ученици су говорили мисли наших знаменитих људи о српском језику. Кроз изражајно казивање, покушали су изразити сву љубав и значај коју су наши великани исказали о матерњем језику. 
24. фебруар 2023. године – Одржали смо радионицу Читај гласно. Ученици су рецитовали стихове и изражајно казивали прозне текстове. Циљ радионице је развијање љубави према књизи и свету знања. 
21. 04. 2023 године. – Одржан је Јавни час којим је обележен Светски дан књиге. Учествовали су ученици млађих и старијих разреда. Желели смо да подсетимо на важност читања и дружења са књигом. Ученици су читали саставе, изражајно читали прозне текстове и рецитовали песме. Четвртаци су презентовали хамер са мотивима књиге и читања, другаци говорили занимљиве цитате о књизи. Закључили смо да читање увек води високом степену писмености, књиге оплемењују душу,богате речник, машту, развијају самопоуздање и чине да деца на адекватан начин доживе свет, окружење и бројне ситуације. Демантовали смо оне који кажу да у дигитално доба књиге изумиру. 
април 2023. године – Васкршњи базар – Традиционално, и ове године, одржали смо радионицу повећену Васкрсу. Ученици млађих разреда су исказали креативност у шарању ускршњих јаја,изради украса и цртежа са мотивима Васкрса. Радови су изложени у школском холу, на продајној изложби. 
24. 05. 2023. године – Прославили смо Дан школе. Ученици наше школе извели су свечану приредбу под називом,,Мој свет чаробан и леп“. Приредба говори о утицају инернета и средстава савремене комуникације на одрастање и формирање личности. У музичком делу представио се школски хор композицијама,,Главо луда“,,,Мој свет чаробан и леп“и,,Пјевам дању, пјевам ноћу“. 
4. 06. 2023. године – Завршена школска годиназбог трагичних догађаја у Србији, који су се десили у мају ове године. Ученици који желе да поправе оцене долазиће на часове допунске наставе. 
15. 06. 2023. – Одржана седница Наставничког већа осмог разреда. За ученика генерације изабрана је Дуња Вујичић. 
21,22 и 23 јуна 2023. године – одржан Завршни испит за ученике осмог разреда. 
26. 06. 2023. – Одржана Одељенска већа за ученике петог, шестог и седмог разреда. 
28. 06. 2023. године –На Видовдан су подељене књиге и похвалнице најбољим ученицима и сведочанства. 
3. 07. 2023. године – Одржано Наставничко веће. 
 
 
ЛЕТОПИС 2023 -2024. ГОДИНЕ
1. 09. 2023. Пријем првака– Првацима су пожелели срећан полазак у школу ученици другог разреда, учитељица. Другаци су извели пригодну приредбу посвећену првацима. 
Подељени су поклони у виду школског прибора. 
8. 09. 2023. Међународни дан писмености Одржан је Јавни час посвећен Међународном дану писмености. 
У уводном делу истакнут је значај писмености и важност читања за појединца, али и за друштво. Истакнут је слоган: ,,Писменост није сама себи сврха. Она је темељно људско право”. 
Ученици седмог разреда говорили су о борби која се води да се смањи број неписмених. Приказали су развој писмености од Ћирила и Методија до савременог српског језика. 
Ученици млађих разреда су говорили о врстама писмености и о Вуковом раду. Другаци су изражајно казивали народне умотворине, а посебним аплаузом награђени су прваци који су нацртали свој доживљај знања, првих слова и читања. 
11. 09. 2023. Наградни излет– Организован је излет за најбоље ученике. Ученици су прво посетили Стопића пећину, споменик природе и заштићено природно добро. Затим су били у музеју на отвореном,,Старо село“и у Гостиљу, где су уживали у шетњи пешaчким стазама и нестварно лепом водопаду. 
19. 09. 2023. Обележен је Међународни дан заштите озонског омотача. 
Стручно веће природних наука је организовало Јавни час. Ученици су писали на стикерима загађиваче озонског омотача и мере његове заштите, израдили су хамер и презентацију. 
Присуствовали су ученици старијих разреда, ученици трећег и четвртог разреда. 
Циљ часа је подизање свести о потреби заштите озонског омотача, који чува живи свет на Земљи од штетног ултраљубичастог зрачења. 
Заштитом животне средине човек може да заштити и себе у њој. 
22. 09. 2023. Крос РТС-а
Такмичење у трчању одржано је на фудбалском стадиону у Котражи. Такмичили су се ученици по узрасним категоријама. У кросу су учествовала и деца предшколске групе и мешовите групе вртића, ученици Издвојеног одељења из Вучковице. 
Из свих категорија проглашена су прва три места која су награђена дипломама. 
2. 10. 2023. Поводом обележавања Европског дана језика ученици старијих разреда су направили пригодне плакате. Говорили су о значају учења страних језика, традицији, историји и култури европских земаља. 
У нашој школи је обележена Дечја недеља под слоганом,, Велико срце деце Србије“. Прве недеље октобра најмлађи школарци уписују се у Дечји савез и подсећамо се дечијих права и обавеза. 
Први дан Дечје недеље отворен је поздравним говором ученика четвртог разреда. 
Ученици трећег и четвртог разреда говорили су о дечијим правима и обавезама, које су сликовито представили на хамерима. После тога, ученици су поздравили најмлађе ђаке прваке, који су тог дана примљени у Дечји савез. 
Другог дана ученици млађих разреда су посетили Центар за културу у Гучи. Деца су уживала у представи,,Лепотица и звер“. Посебно их је одушевила љубав и истрајност принца и девојке. 
Трећег дана смо посетили Издвојено одељење у Горњем Дупцу. Домаћини су гостима припремили леп дочек. Организовали су спортске игре у којима су учествовали сви ученици. 
Четврти дан организована је ликовна радионица на тему,,Велико срце деце Србије“. Цртали су, бојили и лепили срца која нас покрећу, дају нам снагу. Од малих срца украсили су велико срце у знаку наше заставе. Радови су изложени у холу школе. 
Ученици старијих разреда заменили су улоге са својим наставницима и одлично су се снашли у томе. 
Последњег дана организоване су спортске активности. Ученици су били посебно одушевљени игром,,Између четири ватре“. Организовали смо и хуманитарну акцију за нашу другарицу, која је остала без једног родитеља. У овом хуманом гесту учествовали су ученици, наставници и родитељи. 
16. 11. 2023. Одржан је Јавни час поводом Међународног дана толеранције за ученике старијих разреда. Час су организовали чланови Ученичког парламента и координатор УП, наставница француског језика Невена Божовић. Реализацију садржаја подржали су наставници српског језика, историје, математикеи школски психолог. 
Кроз едукативне садржаје и интерактивне радионице, ученици су се подсетили значења појма толеранције и дискриминације. Наглашене су негативне последице предрасуда, дискриминације и стереотипа. 
23. 12. 2023. Реализован је Јавни час који су припремили ученици старијих разреда са наставницима српског, енглеског и француског језика. Час је припремљен у складу са Смерницама за реализовање образовно-васпитног рада са почетка школске године, где је један од предлога за организовање тематског дана био,,Упознајмо свет кроз игре, културу, историју, гастрономију …“
У складу са темом, четири екипе описале су четири земље- Италију, Француску, Велику Британију и Србију. Присутни ученици млађих разреда су имали прилику да се упознају са језиком, музиком, традиционалном кухињом поменутих земаља, слушали су стихове њихових познатих песника, занимљивости о историји и традицији. 
Уследио је квиз знања у коме је победу однела екипа Србије, а онда су представници екипа послужили госте ђаконијама које потичу из земље коју су представили. 
Сви су похваљени за реализацију часа, а посебно екипа Италије јер се италијански језик не изучава у нашој школи. 
27. 01. 2024. У суботу, 27. јануара, у нашој школи је прослављен Савиндан. Одржана је приредба под слоганом,, Путевима Светог Саве“. Изведени су драмски текстови,, Крсна слава“ и,,Правда“у којима је приказан савремени живот, размишљања младих, али и погрешно схватање правила наше вере и обичаја. Кроз драмски текст,, Правда“ вратили смо се у време средњевековних витезова. Истакнут је значај хришћанског схватања правде и неправде. 
У музичком делу хор је извео песме: ,,Маријо славна“,,,Христе Спасе“,,,Ој. Србијо“. 
На крају приредбе изведено је,,Ерско коло“. 
После приредбе уследило је сечење славског колача, а затим свечани ручак. 
26. 02. 2024. Одржан је Јавни час поводом Дана матерњег језика. 
У уводном делу, ученица шестог разреда Неда Вујичић говорила је о догађају који је био повод за обележавање овог дана. Истакла је да је матерњи језик део културног идентитета једног народа. Наглашено је да је сваки језик важан и да поштујући друге језике, поштујемо свој језик и културу. 
За ученике млађих разеда поставила је задатак који су успешно решили: стране позајмљенице заменили су нашим речима. 
Прваци су говорили најлепше речи српског језика, пословице, изреке о језику и мисли познатих људи о матерњем језику. 
Другаци су на хамеру, у две колоне, разврстали правилно и неправилно написане речи. 
Трећаци и четвртаци су говорили цитате познатих писаца о матерњем језику, а четвртаци су припремили и краћи текст са позајмљеницама из енглеског језика, затим су прочитали текст са српским речима. 
Циљ овог часа је да се укаже на језичку разноликост, али и потребу за очувањем језика. 
24. 02. 2024. Одржано је Општинско такмичење из физике у ОШ,,Марко Пајић“ у Вичи. Учествовале су две ученице из наше школе. 
Ученица шестог разреда Неда Вујичић заузела је треће место и пласирала се у следећи круг такмичења. 
24. 02. 2024. Одржано је Општинско такмичење у шаху у ОШ,,Горачићи“. На такмичењу су учествовала 17 ученика наше школе, а 14 је остварило пласман на Окружно такмичење. 
У екипном такмичењу наша школа је освојила прво место, а екипу су чинили ученици: Бојан Драгић, Марко Спасојевић, Вељко Лазаревић, Томица Равић, Маријана Мечанин, Сара Чакаревић. 
Ученици су били успешни и у појединачном такмичењу. Такмичили су се по разредима подељени у две категорије. 
Категорија дечака: 
1. место: Богдан Милутиновић, 1. Разред;
Михаило Луковић, 3. разред;
Бојан Драгић, 6. Разред. 
2. место: Драган Јанковић, 1. разред;
Марко Спасојевић, 6. Разред, Душан Дмитрић, 7. разред. 
3. место: Павле Пртењак, 5. разред, Василије Вујичић, 6. разред, Томица Равић, 7. разред. 
Категорија девојчица: 
1. место: Сара Чакаревић, 3. разред,Маријана Мечанин, 6. Разред;
2. место: Дуња Јанковић, 3. разред;
3. место: Јована Јанушевић, 3. разред
25. 02. 2024. Одржано је Општинско такмичење из српског језика и језичке културе у ОШ,,Академик Миленко Шушић“. Учествовало је пет ученика из наше школе. Ученица шестог разреда Неда Вујичић заузела је друго место и пласирала се у следећи круг такмичења. 
2. 03. 2024. Ученици наше школе су учествовали на међународном такмичењу у познавању енглеског језика. 
Наши представници су били: 
Давид Кузмановић и Димитрије Миљић (4. разред);
Павле Пртењак и Данило Јанковић (5. разред);
Неда Вујичић, Љубица Милутиновић, Анђела Мечанин и Василије Вујичић(6. разред);
Лука Сеничанин и Вељко Лазаревић (7. разред);
Наталија Сеничанин и Живадин Мијаиловић (8. разред). 
Тест се састоји из три дела: 
1) познавање језика
2) разумевање прочитаног текста
3) писање састава на задату тему. 
10. 03. 2024. У нашој школи је одржан Јавни час,,Читај гласно“. 
Ученици су изражајно читали прозне текстове, песме, народне умотворине, причали о настанку и развоју књиге и говорили занимљиве цитате о књизи. 
Циљ часа је био да укажемо на значај књиге и читања. Закључили смо да књига остаје најбољи пријатељ за сва времена. 
Посебним аплаузом награђени су ученици првог разреда који су са одушевљењем узели своју прву књигу и постали чланови библиотеке. 
10. 03. 2024. Одржано је Окружно такмичење из физике у ОШ,,Академик Миленко Шушић“у Гучи. Ученице шестог разреда Неда Вујичић и Анђела Мечанин заузеле су треће место. 
10. 03. 2024. Одржано је Окружно такмичење у шаху у ОШ,,22. децембар“ у Доњој Трепчи. На такмичењу је учествовало 190 такмичара. 
Ученица наше школе Маријана Мечанин је освојила прво место у категорији ученика 6. разреда и пласирала се на Републичко такмичење. 
17. 03. 2024. Одржано је Општинско такмичење из биологије у ОШ,,Академик Миленко Шушић“ у Гучи. Ученице 6. разреда Неда Вујичић и Анђела Мечанин освојиле су треће место и пласирале се на Окружно такмичење. 
17. 03. 2024. У нашој школи је одржано Општинско такмичење из хемије. Учествовало је 14 ученика седмог и осмог разреда из 5 школа. 
Ученица 8. разреда ОШ,,Академик Миленко Шушић“ Гуча Милица Драмлић заузела је прво место и пласирала се на Окружно такмичење. 
Ученице 7. разреда ОШ,,Милан Благојевић“ Антонија Ковачевић и Милица Домановић поделиле су прво место, док су ученице Милица Урошевић и Анђелина Вукајловић заузеле друго и треће место. Све 4 ученице су се пласирале на Окружно такмичење. 
20. 03. 2024. Одржано је Општинско такмичење из историје. 
Ученица 6. разреда Љубица Милутиновић освојила је прво место и пласирала се на Окружно такмичење. 
8. и 9. 04. 2024. Ученици старијих разреда су били на дводневној екскурзији. Обишли су манастир Љубостињу, Чегар, Ћеле-кулу, Цркву Лазарицу, Нишку тврђаву. 
Кући су се вратили са предивним утисцима. 
14. 04. 2024. Одржано је Окружно такмичење из биологије у ОШ,,Милица Павловић“ у Чачку. Ученица шестог разреда Неда Вујичић награђена је дипломом за освојено треће место, а Анђела Мечанин је добила похвалницу за четврто место. 
25. 04. 2024. У нашој школи је одржано Општинско такмичење из Технике и технологије, у такмичарској дисциплини ,,Шта знаш о саобраћају“. 
На такмичењу је учествовало 20 такмичара у две категорије. 
У категорији,,Б“: 
-2. место су освојили ученици: 
Јана Бојовић(4. разред) и Павле Пртењак (5. разред);
-3. место су освојили ученици: Дуња Луковић (4. разред) и Данило Јанковић (5. разред);
У следећем кругу такмичења учествују сви наши другопласирани ученици. 
25. 04. 2024. Одржано је Општинско такмичење из математике ,,Пажљивкова смотра 2024. “ У Дому културе у Гучи. На такмичењу су учествовали ученици матичне школе и издвојених одељења из Вучковице и Горњег Дупца. 
Екипе су чинили ученици првог и другог разреда под називом,,Зебре“ и,,Семафорчићи“. Обе екипе заузеле су прво место и пласирале се на следећи ниво такмичења. 
26. 04. 2024. Обележен је Дан планете Земље. Ученици млађих разреда учествовали су у акцији,,Очисти околину, заштити животну средину“. 
25. 04. 2024. Одржан је Јавни час посвећен Доситеју Обрадовићу. 
Ученици млађих разреда су глумили ликове из Доситејевих басни и говорили поуке којима нас уче басне, док су ученици седмог и осмог разреда говорили о животу и раду познатог писца и просветитеља. Кроз интерпретативно читање одломака из,,Живота и прикљученија“ приказали су нам пишчево детињство, прве науке и говорили Доситејеве рефлексије о младости, истини, правди и путевима који воде човека кроз живот. 
Циљ часа је упознавање са животом и делом Доситеја Обрадовића који је желео да Србију приближи Европи, доносећи у нашу земљу идеје просветитељства и рационализма. 
Почетком априла ученици млађих разреда су реализовали рекреативну наставу на Гочу. 
Сваког дана су имали различите активности, од шетње планинским стазама, спортских активности, стреличарства, основе преживљавања у природи, вечерње активности (дискотеку, модну ревију, такмичење у најнеобичнијој фризури,,,Пиџама парти“). 
Један дан су посетили Врњачку бању и уживали у њеним лепотама. 
Свако дана, ученици су имали и наставу која је прилагођена условима боравка у природи. 
Тренутке проведене у шетњи, игри и дружењу, ученици ће памтити, као најлепше тренутке свога детињства. 
25. и 26. 04. 2024. Одржан је Васкршњи базар, продајна изложба креативних радова ученика млађих разреда. 
27. 04. 2024. Ученици млађих разреда су били на једнодневном излету на Мокрој Гори. Посетили су Дрвенград, а живописне планинске пределе су обишли возом,,Носталгија“. Прошли су,,Шарганском осмицом“ 22 тунела и посматрали нетакнуту природу са Видиковца. Посетили су и водопад Гостиље и уживали у шетњи Златибором. 
7. 05. 2024. Поводом сећања на жртве које су страдале 3. и 4. марта прошле године, ученици и наставници су обележили,,Недељу сећања и заједништва“. 
Реализоване су следеће активности: 
уторак, 7. 05. 2024. : 
-Отварање хуманитарне акције прикупљања новца и слаткиша за иченике наше школе којима је помоћ потребна. 
среда: 
-Спортске активности;
четвртак: 
-Ученици шестог разреда и психолог школе су одржали предавање у фискултурној сали школе. Ученици су представили презентацију,, Превенција злоупотребе психоактивних супстанци“, а у другом делу предавања психолог школе је говорила о,,Менталном здрављу деце, факторима ризика и превенцији“. 
петак: 
-Одржана је промоција књиге,,Маестров пут традиције“. Књигу је написао наш бивши ученик Маријан Миливојевић. Сви су били одушевљени његовим наступом и презентацијом. 
17. 05. 2024. У организацији РТС-а одржан је 34. крос,,Кроз Србију“. 
Ова манифестација је одржава сваке године у исто време, и у свим школама Србије. 
Учествовали су ученици од првог до осмог разреда, подељени у две категорије, дечаци и девојчице. Прва три места, у свакој екипи у оквиру једног разреда, су награђена дипломом. 
У оквиру 61. Дисовог пролећа на конкурс за литерарне радове ученика основних школа Моравичког округа стигла су 264 рада из 23 школе. 
Прва награда за прозни рад ,, Свет у капи мастила“ додељена је Неди Вујичић, ученици наше школе. 
24. 05. 2024. Наша школа је на празник Св. Ћирила и Методија прославила свој 202. рођендан под слоганом ,, Стварајмо свет љубављу и лепотом“. Тим поводом је у нашој школи одржана свечана приредба и дружење са ученицима, радницима, представницима локалне самоуправе и Школског одбора, директорима школа из општине Лучани. 
Програм смо започели химном,, Боже правде“. Наставили смо игром предшколаца који су награђени великим аплаузом. 
Ученици старијих разреда су извели савремени скеч,,Била су то златна времена“ и одломак из комедије,,Избирачица“. 
У музичком делу школски хор је извео песме са мотивима маште, другарства, љубави и заједништва, a наши ученици су извели и плесне тачке и народно коло. 
31. 05. 2024. Одржано је регионално такмичење,,Пажљивкова смотра 2024“. Такмичење је одржано у Културном центру на Златибору. Учествовало је шест школа из окружења. Друго место је освојила екипа другог разреда. 
8. 06. 2024. Наша школа је организовала наградни излет за ученике од трећег до осмог разреда, који су постигли успех на такмичењима током ове школске године. Ученици су посетили Тополу, Опленац, Аранђеловац и Крагујевац. 
13. 06. 2024. У нашој школи одржан час француског и енглеског језика. Ученици шестог разреда су реализовали час. Тема је здрава храна. 
У уводном делу часа презентована су два начина исхране: здрава и мање здрава. 
На француском и енглеском језику, ученици су се подсетили назива оброка, делова дана, мерних јединица, упоредили су исти рецепт на оба језика. 
За крај часа направили су више здравих и хранљивих смутија и плазма шејк за све присутне. 
Сви су били одушевљени презентованим часом, али и припремљеним посластицама. 
28. 06. 2024. На наш велики православни празник Видовдан, присуствовали смо подели књига, диплома, похвалница нашим најбољим ученицима. 
Ученик генерације и носилац Вукове дипломе је ученица Николина Миљић. 

16. 11. 2024. Обележен је Међународни дан толеранције. 
Ученици четвртог разреда су истакли важност толеранције, а затим су извели текст,,Нова
ученица у разреду“. Трећаци су читали саставе о толеранцији. Другаци су нас подсетили шта значи
љубав и толеранција. Првачићи су изговарали речи о толеранцији и представили нам на хамеру
значај толеранције и заједништва. 
29. 11. 2024. Обележен је Дан детета. 
Петаци су говорили о значају овог датума, читали саставе о деци, другарству. Четвртаци су
на хамеру представили стихове о деци. Трећаци су говорили цитате о деци. Другаци су
илустрацијом срца на хамеру представили дечје жеље. Првачићи су приказали своје цртеже о
дечијим правима. 
28. 12. 2024. Организован је Новогодишњи базар. Продајну изложбу су подржали родитељи
ученика који су, заједно са децом, припремили новогодишње честизке и украсе. 
Одржана је и Новогодишња приредба. Ученици су рецитовали. Певали, глумили и
пожелели срећне празнике. 
27. 01. 2025. У нашој школи је свечано прослављен Савиндан. После сечења славског колача изведена је приредба под називом,,Свети Саво, осветли нам пут“. Ученици су говорили драмске текстове, певали песме у част нашег највећег светитеља. 
21. 02. 2025. Одржан је Јавни час поводом Међународног дана матерњег језика. Ученици четвртог разеда су читали саставе и исказали богаство језика и маште. Трећаци су нас упознали са значајем матрњег језика и на хамеру приказали дрво лепих речи. Другаци су представили речима и цртежом по једну народну пословицу, а затим су објаснили њено значење. Прваци су нацртали по једно слово и украсили га мотивима који почињу на то слово. 
Зкључили смо да матерњи језик треба да волимо, чувамо и негујемо да би остао део нас. 
5. 03. 2025. Одржан је Јавни час поводом Националног дана књиге. Ученици су читали прозне саставе, рецитовали и покушали да приближе бескрајни свет књиге. Млађи разреди су говорили занимљиве цитате о књизи и илустрацијама представили љубав према књизи. 
Прваци су постали чланови библиотеке и обећали да ће им књига постати најбољи друг. 
27. 01. 2025. У нашој школи је свечано прослављен Савиндан. После сечења славског колача изведена је приредба под називом,,Свети Саво, осветли нам пут“. Ученици су говорили драмске текстове, певали песме у част нашег највећег светитеља. 
21. 02. 2025. Одржан је Јавни час поводом Међународног дана матерњег језика. Ученици четвртог разеда су читали саставе и исказали богаство језика и маште. Трећаци су нас упознали са значајем матрњег језика и на хамеру приказали дрво лепих речи. Другаци су представили речима и цртежом по једну народну пословицу, а затим су објаснили њено значење. Прваци су нацртали по једно слово и украсили га мотивима који почињу на то слово. 
Зкључили смо да матерњи језик треба да волимо, чувамо и негујемо да би остао део нас. 
5. 03. 2025. Одржан је Јавни час поводом Националног дана књиге. Ученици су читали прозне саставе, рецитовали и покушали да приближе бескрајни свет књиге. Млађи разреди су говорили занимљиве цитате о књизи и илустрацијама представили љубав према књизи. 
Прваци су постали чланови библиотеке и обећали да ће им књига постати најбољи друг. 
14. и 15. април 2025. Васкршњи базар
На продајној изложби у холу школе изложени су Васкршњи украси, као и укусне слатке посластице које су донели ученици старијих разреда. 
22. 04. 2025. Обележили смо Дан планете Земље. Ученици су сакупљали смеће у окружењу школе и у варошици. Лепили су плакате под називом ,, Сачувајмо планету“. 
Дошли смо до закључка да је ове године мања количина смећа него претходних година и да смо низом акција успели да подигнемо свест о значају очувања природне средине. 
25. и 26. април 2025. Изведена је екскурзија старијих разреда. 
Први одмор био је у Шапцу. Ученици су обишли центар града и одморили се. Следеће одредиште била је Сремска Митровица. Посетили су остатке римског града Сирмијума. 
У поподневним сатима стигли су у Нови Сад. Обишли су центар града. Сутрадан су посетили Бојчинску шуму. 
Следећег дана стигли су у Београд. Обишли су Народни музеј, Калемегдан, шетали Кнез Михаиловом улицом. 
КУћи су се вратили пуни прелепих утисака. 
16. 05. 2025. Ученици млађих разреда и њихови учитељи реализовали су једнодневни излет на релацији Котража –Крагујевац – Топола – Котража. 
Ученици су прво стигли у Крагујевац, где су посетили музеј,, 21. Октобар“. Деца су, са велико пажњом, слушала водича који је говорио о трагичним догађајима из 1941. После тога су обишли спомен-парк Шумарице. 
Наставили су пут према Тополи. Посетили су задужбину породице Карађорђевић, Цркву Светог Ђорђа. 
После слободног времена проведеног у Тополи, ученици су се вратили у Котражу богатији за нова сазнања и успомене. 
На конкурс за литерарне радове основних школа Моравичког округа, који је расписан у оквиру 62. Дисовог пролећа, стигло је 147 поетских и прозних радова из 21 школе. 
На конкурсу су учествовали и ученици наше школе, а неки су постигли и запажене резултате. У категорији млађи узраст(поезија), трећу награду је освојио Михаило Луковић( песма Пролећни дан); млађи узраст(проза) другу награду је освојила Вања Дуканац(трећи разред) за прозни рад,,Јесен у мом крају“. 
Додела награда била је у ОШ,, Владислав Петковић Дис“у Заблаћу. Ученици су читали своје радове, али и разговарали са књижевником Небојшом Влаховићем, добитником Дисове награде за 2025. годину. 
Ученицима су уручене и дипломе и поклони у виду књига. 
 
24. 05. 2025. Унашој школи је одржана традиционална приредба,, Песмо моја закити се цветом“ поводом Дана школе. 
Свечаност је започела поздравним говором директора школе. 
У уводном делу предшколци су се представили плесном игром. 
У наставку програма, на сцени су се смењивали рецитатори, глумци, извођачи традиционалних народних игара и савремене музике. 
Старији разреди су извели одломак из романа,,Хајдук у Београду“ . Скеч говори о сукобу сеоске и градске средине, прилагођавању у новој средини. 
Умузичком делу наступио је школски хор са песмама,,Хајде Јано“,,, Ти живиш у облацима мала“,,, Године пролазе“. 
Ученици млађих и старијих разреда извели су народне игре из Србије, а у завршном делу приредбе изведена је плесна тачка у савременом ритму. 

1. 09. 2025. Ученици другог разреда су свечаном приредбом поздравили прваке. Поклони нису изостали ни ове године. Учитељица им је поклонила књигу, општина Лучани ранац пун прибора, а,,Бамби“ слатки пакет. 
8. 09. 2025. Одржан је Јавни час поводом Дана писмености. 
У уводном делу, ученици петог разреда су говорили о значају писмености. Подсетили смо се просветитељског рада Ћирила и Методија. Четвртаци су говорили о значају писмености у савременом свету. Трећаци су представили врсте писмености(на хамеру) и говорили о значају усвајања правописних правила. Другаци су припремили и објаснили илустрације о писању речце не. 
Већина ученика је учествовала у разговору о значају и функцији писмености. 
,,Дете мораш да посматраш, ал немој му на пут стати, што га пре човеком сматраш, пре ће човек и постати“. Овим стиховима Љубивоја Ршумовића отворили смо Дечју недељу. Пожелели смо првацима срећан пријем у Дечји савез. 
Слоганом:,, Имам право да се играм, да се смејем, маштам стварам – и у бољи свет претварам!“ четвртаци и трећаци су нас подсетили на важност обележавања Дечје недеље, неговања другарства. Другаци су говорили стихове о деци, а прваци су цртежима показали како замишљају лепши свет. 
Уз помоћ пријатеља, Удружења,,Наше Драгачево“ обрадовали смо ученике наше школе, Обрада, Илију и Луку, лепим поклоном, рачунаром. 
Дан смо завршили певањем песме,,Деца су украс света“. 
Други дан смо гледали позоришну представу,, Краљевство другарства“ у Дому културе у Лучанима. Научили смо да љубав и другарство побеђују и да нас мењају, постајемо бољи. Посетили смо и библиотеку Општине Лучани. 
Трећи дан протекао је у знаку краљице јесени. Ученици млађих разреда су рецитовали и певали песме о јесени, имали говорну вежбу на тему,,Јесен нам је даровала“, подсетили се на значај здраве хране од јесењих плодова. Вредни ученици су засадили јесење цвеће на улазу у школу. 
Четврти дан, у оквиру активности Друг- другу, ученици су размењивали поклоне (школски прибор, слаткиши, играчке). 
Пети дан смо посетили ИО у Вучковици. Вредни ученици су сакупљали јесење плодове, лишће, гранчице, цвеће и подељени у четири групе стварали права јесења уметничка дела. Од сакупљени х плодова су правили јесење дрво, мачку, петла. 
На крају су се послужили слаткишима и сланишима, тако да је у весељу и другарском расположењу прошао још један другарски сусрет. 
 
16. октобар-Обележен је Међународни дан хране. 
Ученици су донели традиционална јела, која су припремили са мамама и бакама. 
Читали су рецепте, објашњавали начин припреме и говорили о пореклу јела. 
20. октобар-Реализован је Јесењи маскембал у Дому културе у Гучи. Велики број ученика је представио нашу школу. Сви ученици су се потрудили да задиве креативним маскама и костимима, које су направили уз помоћ родитеља. 
Ученици наше школе су,и ове године, освојили прва три места. 
Прво место- Јулијана Сеничанин (ученица 3. разреда); друго место деле Димитрије Кузмановић (ученик 2. разреда) и Валентина Милетић(ученица 4. разреда); треће место-Драган Јанковић ( ученик 3. разреда). 
31. октобар 2026. старији разреди су, уз помоћ предметних наставника, представили лепоту српског језика, енглеског, француског, шпанског, руског. 
Ученици петог разреда су се представили на 12 језика, затим смо уживали у рецитовању песама на руском, немачком, енглеском, италијанском. 
Ученици другог разреда су показали шта су научили из енглеског језика. Ученици шестог и седмог разреда су извели скеч на француском и италијанском језику, а три ученице осмог разреда су рецитовале стихове Десанке Максимовић. 
За крај, ученици су сами осмислили скеч у коме су говорили на француски, енглески, немачки, италијански, шпански, шведски. 
13. новембар-Одржан је Јесењи крос под називом,,Трка за срећније детињство“. Крос је хуманитарног карактера и у организацији Црвеног Крста Србије. 
Ученици су подељени у две екипе – екипу девојчица и екипу дечака. Прва три места у екипи су награђена дипломом. 
27. 11. 2025. Обележили смо Дан толеранције и Дан детета. Смењивали су се цитати, стихови, ликовни и литерарни дадови. Циљ обележаванја је да будемо толерантни, да поштујемо једни друге. 
Чланови Ученичког парламента су организовали забавну активност за ученике петог и шестог разреда. 
На почетку су разговарали са ученицима о толеранцији. 
У другом делу активности су погледали кратак, али поучан видео-запис на тему толеранције. После тога, реализован је квиз од десет питања. Ученици су били подељени у три екипе. Победничка екипа је освојила симболичан поклон. 
22. 12. 2025. Организована је посета Палати науке. То је највећи научни истраживачки центар у Србији. Површине је 5500 м. Задужбина је Миодрага Костића. 
Ученици су се упознали са више од 30 научних интерактивних експоната. Посета је трајала више од два сата. 
Било је то инспиративно и динамично искуство за 15 ученика наше школе. 
Нова година
Ученици осмог разреда су организовали продајну изложбу слатких посластица. 
Ученици млађих разреда су извели Новогодишњу приредбу. Представили су јунаке из познатих бајки – Црвенкапу, Снежану, Вука, Медведа. На базару су представили разне наките за јелку. 
После представе, Деда Мраз је поделио пакетиће и сви смо уживали у дружењу. 
У нашој школи је одржана свечана приредба поводом Савиндана. 
Свечаност је започела освећењем и резањем славског колача, а ученици млађих разреда су отпевали,,Химну Светом Сави“ и рецитовали песме у част Светог Саве. 
Приредбу под називом,,Свети Саво, благослови децу“ извели су ученици млађих и старијих разреда. 
У уводном делу хор је извео,,Химну Светом Сави“, а,ученица Љубица Милутиновић је поздравила присутне и пожелела им срећан празник. 
Ученице Јана Бојовић и Ива Бујошевић су говориле,,Химну љубави“. 
Ученице Ивана Петронијевић, Љубица Милутиновић и Ивона Радосављевић су извеле драмски текст посвећен Анастазији, мајци Светог Саве, али и монахињама, и свим српским женама. 
У музичком делу, хор је извео песму,,Маријо славна“, а, ученице Јана и Николина Бојовић су отпевале песму,,Расти, расти, мој зелени боре“. 
У завршном делу, ученици старијих разреда су одиграли народна кола из Србије. 



